
Bwriedir trafod yn feirniadol ar sut mae’r anhawster Dyslecsia yn effeithio addysgu athrawon a’r trafferthion dysgu plant. Y term a ddefnyddir ysgolion ar gyfer anawsterau dysgu yw Anghenion Addysg Arbennig (AAA) ond erbyn hyn nodir y term fel Anghenion Dysgu Ychwanegol (ADY). Gwelir y diffiniad yma “Mae gan blant anghenion addysgol arbennig os oes ganddynt anhawster dysgu sy’n golygu ei bod yn ofynnol gwneud darpariaeth addysgol arbennig ar eu cyfer.” (Llywodraeth Cynulliad Cymru, 2004).  Nodir papur ymchwil bod tua un ym mhob pum plentyn yn ysgolion Cymru ag Anghenion Addysg Arbennig (Cynulliad Cenedlaethol Cymru, 2015).  Felly mae’n bwysig i athrawon dan hyfforddiant fod yn ymwybodol o’r anghenion gwahanol a’r ffordd orau i’w gefnogi.

Darperir tair math o ysgol lle gwelir plant ag ADY. Yr ysgol gyntaf yw’r ysgol draddodiadol prif ffrwd, lle addysgir plant ag ADY yn unol â’r plant sydd heb. Uned arbennig yw’r ail, gwelir unedau o fewn ysgolion prif ffrwd. Gwyddys fod unedau penodol yn rhai ysgolion megis uned llythrennedd a chyfathrebu. Yn olaf mae’r ysgolion arbennig, bu rhaid i anhawster y plentyn fod yn eithaf dwys er mwyn cael mynediad i’r ysgol arbennig. Gwelwyd ystod fawr o wahaniaethau rhwng ysgolion prif ffrwd ac ysgolion arbennig. Yn sicr mae mwy o adnoddau i gefnogi disgyblion, strategaethau gwahanol i’r addysgu a’r nifer o oedolion ychwanegol yn y dosbarth i bob disgybl. Yn un achos gwelwyd 8 disgybl, un athrawes ac yna 5 cynorthwywyr. Atgyweirir disgyblion i ysgolion arbennig gan y Gwasanaeth Seicoleg Addysgu. Croesawir disgyblion i'r ysgol ar ôl eu hatgyfeiriad gan banel statudol ADY (Cyngor Sir Powys, 2017/18).

Ers 2006 mae cod ymarfer wedi bod ar gael sydd yn ymgorffori ac yn esbonio nodweddion ADY o’r oedran 0-25. Mae newid ar y gweill, erbyn 2020 bydd y cod ymarfer newydd wedi’i newidiadau ac addasiadau yn statudol i bawb yng Nghymru. Cyfeirir at y term Anghenion Dysgu Ychwanegol o hynny ymlaen, mae’r cod ymarfer lle gwelir darpariaeth AAA 3-19 oed yn diflannu ac yn cael ei chynnwys fel un yn y cod ymarfer newydd. Er taw cod ymarfer i ddisgyblion a ADY yw’r ddogfen statudol bydd disgyblion ar draws yr ysgol yn elw ohono hefyd er mwyn creu “system addysg deg a chynhwysol” (Llywodraeth Cymru, 2016).

Pan mae pobl yn meddwl am y term anghenion dysgu ychwanegol maent yn debygol o ymateb a ADHD, Dyslecsia ac Awtistiaeth. Er bod hyn yn gywir dim ond elfen bach iawn mae’n gorchuddio. Nodir llywodraeth Cymru (2016) diffiniadau o beth sydd yn gwneud disgybl yn ddisgybl ag anghenion dysgu ychwanegol (gwelir gweddill yn atodiad 1):

· plant teuluoedd sydd mewn amgylchiadau anodd e.e. trais domestig, straen teuluol
· disgyblion ag Anghenion Addysg Arbennig
· disgyblion ag anabledd
· plant o grwpiau lleiafrifoedd ethnig
· plant sydd yn ceisio lloches a phlant ffoaduriaid

Amlyga’r rhestr uwchben nid dim ond anhawster gweledol, clywedol sydd yn eich lleoli o dan y categori ADY ond llawer mwy. Enghraifft glir yw disgyblion mwy galluog a thalentog. Er bod gwaith y plant yn gorgyflawni y lefelau disgwyliedig mae angen ymyrraeth bellach arnynt hwy i sicrhau eu bod nhw’n cael eu herio ar bob adeg posib.

‘Difficulties in learning often arise from an unsuitable environment, inappropriate groupings of pupils, inflexible teaching styles, or inaccessible curriculum materials.’  (DfES, 2004:28)
Nodir Open Society foundation wrth greu awyrgylch cynhwysol mae’n hybu nid yn unig datblygiad disgyblion ADY ond disgyblion sydd heb hefyd. Wrth iddynt ddatblygu maent yn dysgu wrth ei gilydd - ‘When all children, regardless of their differences, are educated together, everyone benefits-this is the cornerstone of inclusive education’ (2015). Cysylltir pwysigrwydd cynhwysiant â hawliau’r plentyn. Wrth gynllunio gweithgareddau mae’n bwysig i sicrhau bod cyfleodd cyfartal i bawb a bod pawb yn cael ei pharchu o fewn awyrgylch ysgol ac yn y gymuned. Yn unol â’r hawliau canlynol 23,28,29 a 30 gwelir adlewyrchiad o gynhwysiant ynddynt i gyd (CCHUP, 2019). Nid dim ond hawliau o fynd i’r ysgol yw rhain ond hawliau bod dydd i sicrhau diogelwch a chreu cymuned gynhwysol.  

Gellir dweud os derbyniwyd plentyn a ADY addysg dda a chynhwysol efallai bydd cysondeb datblygiad i’w weld yn ei gwaith. Yn ogystal â sicrhau awyrgylch cynhwysol noda Peer a Reid (2016) materion sydd yn allweddol i athrawon ystyried. Yr un mwyaf gweithredol yw gweithio ar y cyd ag ystod o asiantaethau gwahanol yn benodol ar anhawster y plentyn. Enghreifftiau o’r cymorth yma yw therapi iaith, nyrs ysgol, ffysio a swyddog lles. Bwriad o greu awyrgylch cynhwysol yw darparu cyfleoedd cyfartal i bob plentyn, beth bynnag yw eu hoedran, anhawster, anabledd neu ryw. Dylai ysgolion a dosbarthiadau dathlu unigrywiaeth pob plentyn.

Amlyga Grigg (2015) bod mwy na miliwn o blant rhwng oedran cynradd ac uwchradd yn siarad tua 350 o ieithoedd gwahanol rhyngddynt. Felly noda Grigg bod gan bob athro cyfrifoldeb o blant ag ADY. Erbyn 1944 adnabyddir addysg cynhwysiant gan Ddeddf Addysg fel ‘Education for all’. Nodir bod gan unrhyw blentyn ym Mhrydain yr hawl i dderbyn addysg. Er hyn roedd rhai plant fel noda Grigg yn anaddysgadwy felly roedd rhaid trosglwyddo gofal y plant yma i’r awdurdod iechyd. Erbyn yr 1980au newidiodd y ddarpariaeth o addysg i ddisgyblion ag ADY. Nodir CCUHP(1989) bod angen cyflwyno cynhwysiant i ysgolion ac addysg prif ffrwd er mwyn iddynt allu derbyn plant ag ADY ac adnabod bod angen y cynhwysiant yma i hybu eu datblygiad. Er hyn dadleua Warnock (nodir yn Grigg, 2015) gall cynhwysiant fod yn niweidiol os yw’n cael ei chymryd i’r eithaf. Gall hyn achosi ysgolion arbennig i gau ac yn y pendraw achosi problemau i blant ag anghenion dwys. Cytuna Donaldson (2015) bod angen addysg gynhwysol ar bawb, darllenir hyn yn y ddogfen cwricwlwm newydd ‘Y bydd y strwythur yn gynhwysol gan y bydd yr holl blant a phobl ifanc yn gwneud cynnydd ar hyd yr un continwwm, heb ystyried unrhyw anghenion dysgu ychwanegol sydd ganddynt’.

Rhaid bod yn wyliadwrus wrth gynllunio gweithgareddau i blant ag ADY. Os nad yw gweddill y dosbarth yn ymwybodol o anhawster y plentyn wedyn bu rhaid gwahaniaethu heb dynnu sylw i’r plentyn. Anogir athrawon i ddefnyddio dogfennau i’w cefnogi wrth gynllunio ac i ddewis a dethol y strategaethau cywir i’r dosbarth neu blentyn. Darganfyddir dogfen sydd yn adlewyrchu canfyddiadau ymchwil ac yn cynghori’r strategaeth gorau i bron bob anhawster, torrir y ddogfen yr anawsterau mewn i dair rhan. Ymhellach lawr yn y ddogfen gwelir sut yn union gall cynllunio cywir a pherthnasol cael effaith ar ddysgu a gwybyddiaeth unigolyn (DfES, 2004).  

Cyflwynir agweddau ar sut i reoli’r dosbarth  a threfnu’r amgylchedd. Dywed Kuhlenschmidt a Layne (dyfynnwyd yn Bayar a H.Kerns, 2015) bod ffactorau amgylcheddol yma yn gallu cael gwir effaith ar ymddygiad plentyn ag ADY, sef corfforol, cymdeithasol a seicolegol. Mae’n debygol iawn i weld amserlennu gweledol o amgylch y dosbarth a personol i blant sydd ar y sbectrwm awtistiaeth. Noda Hodgson et al (2016) bod gorbryder cefndirol yn agwedd mawr ym mywyd plentyn ag awtistiaeth. Felly wrth fynd i’r ysgol yn ansicr o drefn y dydd mae’r gorbyder yn cynyddu.
Hynny yw os defnyddir amserlen weledol i ddangos beth sydd yn digwydd wedyn mae’n lleddfu ansicrwydd a gorbryder y plentyn. Nodir agweddau ychwanegol ar sut i drefnu amgylchedd:
· Sicrhau gwagle i symud
· Amser i symud yn ystod y wers
· Ardaloedd trefnus penodol

Amlyga Sheerin (2013) y chwech ffordd orau i ddelio ag anhwylder emosiynol, ymddygiadol a chymdeithasol. Os cysylltir un o’r strategaethau yma gyda’r anhawster dyslecsia, cysylltir rhif un – Pick your Battles. Defnyddir y strategaeth hyn oherwydd os mae’r athro tro ar ôl tro yn tynnu sylw i elfen negatif neu anghywir yn gwaith y plentyn, mae’n tebygol bydd y plentyn yn gwrthod gwaith. I ddilyn y strategaeth gellir nodi un gwall sillafu ar gyfer yr wythnos i ffocysu a chywiro. 

Cynllun datblygu unigol (CDU) yw ffeil sydd yn cynnwys camau gweithredu personol i blentyn ag ADY. Rhannwyd y ddogfen yma gyda gwasanaethau addysg iechyd a cymdeithasol. Yn gyffredinol ffocws yr CDU ar gryfderau, hoffterau, meysydd o anhawster a dulliau cefnogi’r unigolyn. Nodir gwahanol bobl ar y CDU er mwyn cae trawstoriad o fewnbwn ar ddatblygiad y plentyn.
Gwêl yn ddogfen Deddf Anghenion Dysgu Ychwanegol (2018) ei fod yn gofyn i’r CDU fod yn ofynnol ym mhob ysgol. Penderfynir ymgorffori’r CDU yn y cynlluniau addysg bersonol. Bwriad hyn yw sicrhau bod anghenion y plentyn yn cael ei derbyn. Nodir hefyd dylai’r CDU canolbwyntio ar arddangos yn weladwy cyflawniad y deilliannau. Amlygir NAS (2010) dylir CDU pob unigolyn fod yn wahanol a chynnwys elfennau yng nghlwm a’r cwricwlwm megis llythrennedd a chyfathrebu. 
Dylai’r targedau fod yn rhai CAMPUS, cyraeddadwy, amserol, mesuradwy, penodol, uchelgeisiol a synhwyrol. Fel rheol bydd y CDU yn cael ei hadolygu pob chwe mis gan yr athro.
Amlyga Donaldson (2015,t. 54) eu gweledigaeth ar gyfer cysylltu’r cwricwlwm newydd ag anghenion dysgu ychwanegol. Yn gyntaf oherwydd bydd y cwricwlwm yn dilyn un continwwm i bawb mae’r nod o’i wneud yn gynhwysol wedi taro. Dengys yr adroddiad taw camau cynnydd yw’r ffordd o asesu o hyn ymlaen. Cydnabuwyd ‘bydd rhai plant a phobl ifanc yn cymryd mwy o amser o lawer i gyrraedd y’ camau cynnydd. Er hyn mae’n bwysig ein bod ni’n canmol ac yn dathlu camau arwyddocaol i blant ag ADY. Dyletswydd ar ysgolion arbennig bydd hi i sicrhau bod eu cwricwlwm nhw yn helpu ac yn darparu cymorth i blant ag ADY i gyrraedd y camau cynnydd. Cysylltir hyn â argymell rhif 19 ‘Dylai’r holl blant a phobl ifanc wneud cynnydd ar hyd yr un continwwm, heb ystyried unrhyw anghenion dysgu ychwanegol sydd ganddynt...’. I sicrhau cwricwlwm gorau posib i’r ysgolion arbennig nodir yn y ddogfen bydd cyfraniad athrawon, rhieni, gofalwyr a phlant yn holl bwysig i bersonoli a datblygu’r rhaglenni dysgu, gan ddilyn egwyddorion adolygiad y cwricwlwm newydd.

Mae’r gwaith sy’n cael ei wneud yn yr ysgolion yn seiliedig ar Hawliau’r Plentyn. Yn unol â hyn mae pedwar diben y cwricwlwm newydd i Gymru yn seilio ar yr hawliau. Yr hawl i dderbyn ac ymchwilio i wybodaeth, yr hawl i ddysgu a chyrraedd llawn botensial, yr hawl i fod yn greadigol ac yr hawl i fod yn unigolyn iach. Esbonnir y safonau proffesiynol ar gyfer addysgu ac arweinyddiaeth, gwerthoedd i bob athro i ddilyn ar sut i ddefnyddio’r hawliau yn yr ysgol. 

“Bydd anghenion a hawliau dysgwyr yn ganolog ac yn cael blaenoriaeth yn ymagwedd yr athro at ei swydd. Mae gan yr athro ddisgwyliadau uchel ac ymrwymiad i sicrhau bod pob dysgwr yn cyflawni.” (Llywodraeth Cymru,2016)

I sicrhau bod yr hawliau yn cael ei ddefnyddio ar lefel ysgol dilynir y safon “Mae hawliau ac anghenion dysgwyr yn rhan hanfodol o holl waith yr ysgol, gan sicrhau bod pob dysgwr yn elwa o fedru hawlio’r profiad gorau posibl o addysgu yng Nghymru.”(LLC, 2016)

Gwelir arfer dda gydag ysgolion yn ystod trosglwyddiad i’r ddeddf ADY newydd. Nodir Estyn (2018) mewn naw allan o bob deg ysgol gynradd roedd gofal, cymorth ac arweiniad yn dda iawn, gwelir hyn hefyd mewn saith allan o bob deg ysgol arbennig. Amlyga’r arfer dda a rhagorol yn y nodweddion canlynol, ethos a diwylliant cynhwysol, fel yr ydym yn ymwybodol o mae ethos cynhwysol yn holl bwysig i blant ag ADY, gweithio gyda phartneriaid efallai ar sail cyd-weithio ar CDUau plant yn unol ag nodweddion eraill. Arfer dda bwysig o fewn ysgolion a gwelwyd gan yr adroddiad yw’r ffaith bod pob cydlynydd ADY wedi derbyn hyfforddiant gan awdurdod lleol ar y system newydd. Mantais o hyn yw bydd gwell ymwybyddiaeth gyda’r athro ar sut i gefnogi’r unigolion ag ADY. Gwêl astudiaeth achos o arfer dda gan Ysgol Arbennig Crownbridge sydd wedi mabwysiadu dull ysgol gyfan o ddarpariaeth sydd yn canolbwyntio ar yr unigolyn.

Rhannwyd Ysgol Heulfan (2018) ei arfer dda o weithgareddau bywyd go iawn o fewn clwstwr yr ysgol a’r awdurdod lleol. Anogir y plant i fynychu sesiynau grŵp i rannu syniadau ar beth hoffent ei ddysgu a sut. Maent yn ei alw’n Brosiect Dysgu. Cysylltir y tasgau a diben Donaldson o addysgu’n drawsgwricwlaidd a chyflwyno gweithgareddau mwy ymarferol ac yn berthnasol i fywyd pob dydd. 

Ceir amryw o ddiffiniadau ar gyfer dyslecsia. Meddylir rhai taw anhawster llythrennedd yn unig ond dydy hwn ddim yn wir o ymchwilio i’r diffiniadau gwahanol. Diffinia Reid (2004, dyfynnwyd yn Hall, 2009,t. 7) dyslecsia fel proses gwahaniaethu sydd yn achosi problemau llythrennedd. Ymhellach nodir gall yr anhawster effeithio ar fannau yn yr ymennydd sydd yn gyfrifol am brosesau cyffredinol pob dydd. Fodd bynnag mae’r Gymdeithas Seicolegol Brydeinig (1999, dyfynnwyd yn Hall, 2009,t. 7) yn diffinio dyslecsia yn wahanol, pwysleisia’r afrwyddineb o ddarllen yn rhugl, ‘Dyslexia is evident when accurate fluent reading an/or spelling develops icompletely or with great difficulty’.

Noda Lawrence (2009) taw’r cwestiwn mwyaf sydd yn cael ei holi yw ‘How common is Dyslexia?’. Amlyga nad oes ateb cywir oherwydd mae gymaint o agweddau i ddyslecsia. Gwêl rhesymau ar pam mae mor anodd i ddiffinio. Yn gyntaf bu rhai yn ceisio symleiddio’r anhawster i un diffiniad yn unig. Yr ail broblem yw’r ystod o ganfyddiadau ymchwil sydd ar gael ac yn dangos safbwyntiau gwahanol. Y rheswm olaf dros drafferthu i symleiddio dyslecsia yw’r ffaith bod anawsterau ychwanegol yn rhan o’r broblem hefyd nid yn unig dyslecsia.

Ceir diffiniadau helaeth gan unigolion proffesiynol yn cysylltu agweddau cyffredin a disgrifiadol o’r anhawster-

“Developmental dyslexia is genetically inherited and neurologically determined inefficiency in working memory, the information processing system fundamental to performance in conventional educational and work settings…” (McLoughlin et al. 2002, dyfynnwyd yn Lawrence, 2009,t. 35)

Nododd Hudson et al (dim dyddiad) bydd plant sydd â dyslecsia yn dangos trafferth wrth geisio dadgodio geiriau. Rheswm dros hyn yw’r diffyg gwaelodol o glywed sain iaith a’i gysylltu gyda llythrennau a synau. Gellir rhannu’r ymennydd i ddau rhan, mae’r ochr chwith yn gyfrifol am brosesu llafar ac iaith felly dyma le mae’r anhawster dyslecsia yn codi. Rheoli’r llabed barwydol y sgil o gysylltu iaith lafar ac ysgrifenedig er mwyn gwneud synnwyr o beth yr ydym yn clywed ac yn darllen. Yn unol â’r llabed barwydol mae angen i’r llabed ocsipwt weithio i adnabod llythrennau gweledol. Os nad yw’r ddau labed yma yn gweithio’n gywir wedyn byddwn yn gweld problemau a nodweddion dyslecsia.

Ymchwiliodd Booth a Burman (2001, dyfynnwyd yn Hudson et al, dim dyddiad) i’r crawni yn yr ymennydd, canfod y ddau fod gan unigolion dyslecsig llai o freithell nag unigolion sydd heb ddyslecsia. Gall hyn arwain i broblemau yn prosesu sain ac adeiledd iaith. Mae’r nodweddion niwrolegol i gyd yn cysylltu â rhwystrau dysgu sydd i weld a phlant dyslecsig, megis cymysgu geiriau ac yn ei weld yng ngo chwith e.e. oedd/ddoe, diffyg trefn a methu dilyn cyfarwyddiadau llafar.

Nodir y British Dyslexia Association bod tua 10% o’r boblogaeth a dyslecsia a tua 4% a dyslecsia dwys. Cefnoga hyn gan ystadegau GIG lle amcangyfrifir bod hyd at 1 ym mhob 10 person yn y Deyrnas Unedig a rhywfaint o ddyslecsia. Cefnogir barn Lawrence (2009) gan y llywodraeth wrth ddweud bod anawsterau arall yn debygol o ymddangos yn unigolion a dyslecsia fel dyscalculia, ADHD a ADD (Gwasanaeth Digidol y Llywodraeth, 2017). Canfodd adroddiadau ysgol Estyn (2013, 2016) bod gwahaniaeth o 17% rhwng y nifer o ddisgyblion ar gofrestr ADY yn dwy ysgol sir Gaerfyrddin tua naw milltir i ffwrdd o’i gilydd. Mae’r ystadegau yma yn ddiddorol oherwydd tuedd yw mwy o ddisgyblion yn yr ysgol y mwyaf bydd y canran ond yn yr achos yma nad yw hyn yn wir.

Dewisir trafod a dadansoddi’r anhawster dyslecsia o’r ymbarél anghenion dysgu ychwanegol. Un rheswm yn benodol dros hyn yw maent yn ofynnol i ddangos tystiolaeth eich bod wedi gweithio neu allu cynllunio ar gyfer plentyn ag ADY fel rhan o gymhwyso i fod yn athro. Felly chwiliwyd i’r safonau statws athro cymwysedig ac mae’n nodi bydd ‘anghenion a hawliau dysgwr yn ganolog’ (LLC, 2017/18) fel rhan o werthoedd ac ymagweddau’r athro. Cefnogir y safonau canlynol o addysgu plant ag ADY a sut gall nodweddion allanol cael effaith arnynt,
· S.2-  Peth dealltwriaeth o sut y gall datblygiad corfforol,deallusol,cymdeithasol,diwylliannol ac emosiynol dysgwr effeithio ar eu dysgu.
· S3.1- Ymwybyddiaeth glir iawn o anghenion unigolion a’u targedau.
· S3.3- Darparu a/neu greu amgylchedd dysgu’n effeithiol.

Rheswm arall dros ddewis ymchwilio i ddyslecsia yw mae'n debygol iawn wrth edrych ar yr ystadegau bydd plentyn ag yr anhawster yn un o’r dosbarthiadau byddwn yn addysgu yn y dyfodol. Hynny yw bydd gwybodaeth gefndirol o’r anhawster a sut i fynd ati i gynllunio ar gyfer plant ag ADY.

Gwelir yn llawlyfr modiwl bod angen creu holiadur fel grŵp i ddosbarthu i athrawon yn siroedd gwahanol yng Nghymru. Trafodir agweddau gwahanol o ddyslecsia a benderfynir yn sicr taw dyma’r anhawster hoffwn ei ddadansoddi. Wrth ymchwilio ymhellach gwelir fod cysylltiad â dyslecsia i anhawster ym maes mathemateg sef dyscalculia. Felly yn barod roedd gennym syniadau o ba wybodaeth hoffwn gasglu o’r holiadur. Nodir bwriad yr holiadur oedd gweld faint o ymwybyddiaeth oedd gan yr ysgolion, pa fath o hyfforddiant maent wedi derbyn a’r adnoddau sydd ar gael i’w cefnogi wrth addysgu plant a dyslecsia.

Amlygir llyfr Computer Mediated Communication (2005) taw mantais o ddefnyddio’r we i gynnal ymchwil yw ein bod ni’n gallu cyrraedd nifer fwy o bobl i lenwi’r holiadur. Mantais hefyd yw bod amser dadansoddi a grwpio’r data wedi’i lleihau oherwydd nawr mae meddalwedd yn gwneud hyn i ni. Credir bod ansawdd gwell o ddadansoddiad yn cael ei arddangos wrth i bobl addasu’r data a rhoddwyd gan y meddalwedd yn ffordd eu hun. Anfantais a nodir o ddefnyddio’r we yw nad ydyn yn gallu sicrhau bod y sampl yr un peth, nad yw’r athrawon, cynorthwywyr ar yr un lefel o’i broffesiwn. Gall rhai o’r cyfranogwyr bod yn eu blynyddoedd cyntaf o addysgu neu flynyddoedd olaf. Mae hyn wedyn yn lleihau dilysrwydd yr atebion ar y cyfan. Dywedir nad yw’r atebion ar yr un continwwm.

Defnyddir dull ‘closed web’ amlyga gan Bradley (1999, dyfynnwyd yn Brace, 2018,t. 25) fel ‘respondents are invited to visit a website to complete a questionnaire’, defnyddir hefyd ‘Email URL embedded’ lle mae dolen gyswllt yngh nghlwm i’r ebost. Anfantais sydd yn codi llawer gyda holiaduron ar lein yw nad oes aelod o’r grŵp yna i loywi unrhyw gamddealltwriaeth os nad yw’r cyfranogwyr yn deall y cwestiwn. Felly sicrhawyd bod y cwestiynau yn hawdd i ddeall a pheidio cymhlethu’r geiriad. Ni ddylir cwestiynau fod yn arweiniol felly anogir y grŵp i ddefnyddio ystod eang o ffurfiau i’w ofyn. Defnyddir cwestiynau penagored a caeedig i sicrhau trawstoriad a bod gan y cyfranogwyr cyfle i leisio barn os dymunir. Defnyddir hefyd graddfa Likert i fesur barnau’r gwahanol gyfranogwyr, cysylltir hyn a chwestiwn canghennog a’i ddadansoddi.

Roddir ystyriaeth i ganllawiau BERA 2018 (gwelir atodiad 1) a chanllawiau GDPR 2018 (gwelir atodiad 2) wrth gynnal yr ymchwil. Sicrhawyd bod gwybodaeth yr athrawon megis enw, ysgol lle maent yn gweithio yn cael ei gadw yn anhysbys wrth iddynt gwblhau’r holiadur. Nodwn yn ffurflen moeseg y brifysgol byddwn yn cadw cofnodion ymchwil a’r canfyddiadau dan glo mewn ffeil personol i’r grŵp. Amlygwyd i’r ysgolion bod hawl ganddynt i dynnu allan ar unrhyw adeg a bod hawl iddynt dderbyn copi o’r dadansoddiad os dymunir. Credir fod yn bwysig i’r cyfranogwyr deall beth maent yn eu gwneud a pham, felly rhannwyd llythyr ar ffurf e-bost yn amlinellu hyn (gwelir atodiad 3). Cytunir Ethical Guidelines for Educational Research (2011) gyda’r agwedd o sicrhau ymwybyddiaeth y cyfranogwyr

“Researchers should do everything they can to ensure that all potential participants understand, as well as they can, what is involved in a study...” (BERA, 2018)

Amlyga canlyniadau’r cyfrifiad ysgol (LlC,2018) bod ‘anhawster dysgu yn golygu bod gan y plentyn dipyn mwy o anhawster wrth ddysgu na’r mwyafrif o blant o’r un oedran’, yn ychwanegol nodir plant sydd ag anableddau, sydd wedyn yn codi’r matter o gynnig cyfleusterau addysgol gwahanol ar eu cyfer. Canfyddir y canlyniadau bod 105,625 o blant yng Nghymru ag ADY,  nodir hefyd bod 1.7% o blant a dyslecsia yng Nghymru sydd wedi derbyn datgan AAA ac sydd yn ymddangos ar y gofrestr. Gellir cymharu hyn a’r nifer o blant sydd ag ADY yn Lloegr, nodir ym mis Ionawr 2018 (DfE,2018) taw’r nifer yw 1,276,215 o blant. Gwahaniaeth o 1,170,590. Er y gwahaniaeth hwn cydnabyddir bydd rhaid i athro rhywbryd yn eu gyrfa delio ac addysgu plentyn sydd ag ADY.

Dewisir danfon yr holiaduron i’r ysgolion lle buom ar ein profiad addysgu proffesiynol ac ysgolion rydym mewn cysylltiad ag athro yna. Ar ôl penderfynu ar yr ysgolion gwelwyd bod ein dewisiadau yn cwmpasu pum sir wahanol. Gwêl bod y siart cylch yn adlewyrchu’r siroedd ble mae’r cyfranogwyr yn addysgu. Yn bwrpasol nad yw Sir Merthyr Tydfil wedi’i nodi ar y siart oherwydd ni chafwyd unrhyw ymatebion o’r ysgolion yn y sir. Mwyafrif o ymatebion cafwyd oedd o Sir Gaerfyrddin gyda’r sir yn gorchuddio hanner y siart. Nodir 5 allan o 6 o’r ymatebion eu hun fel athro neu atharwes dosbarth gyda’r gweddil 1 yn nodi lawr fel cydlynydd anghenion addysgol arbennig (SENCO).


(Siart 1)










Gadawon ffurf ymateb y trydydd cwestiwn yn pen agored.  Defnyddir cwestiynau pen agored i weld os oedd patrwm yn codi o’r canlyniadau (Popping, 2015). Ar gyfartaledd bydd disgybl a dyslecsia ym mhob dosbarth (Ryder.N, 2019). Atebwyd 4 allan o’r 6 nad oedd disgybl yn eu dosbarthiadau sydd yn cyferbynnu'r cyfartaledd uwchben. Nodir 1 cyfranogwr allan o’r 6 bod ganddo/ganddi hi dau ddisgybl a dyslecsia yn y dosbarth, nodir y cyfranogwr olaf bod un disgybl a dyslecsia o dan eu gofal.

(Tabl 1- Cwestiwn 3)
	Cyfranogwyr
	Ymatebion ‘Sawl disgybl o dan eich gofal chi sydd â dyslecsia?’

Yn dilyn o gwestiwn rhif 3 gofynnwn 'Sawl disgybl o dan eich gofal chi tybiwch sydd â dyslecsia ond heb gael diagnosis?'. Derbynir ystod o atebion rhwng 0 a 5 gan y cyfranogwyr, yn ôl ymatebwr rhif 1 roedd 5 o dan ei gofal heb diagnosis. Mae’n amlwg o’r atebion bod sefyllfa lle nad oes plant yn cael diagnosis yn uchel iawn yn ysgol cyfranogwyr 1. A yw hyn oherwydd oedran sgrinio’r plant (gwelir siart 2). Mae’r canfyddiadau bach yma yn unol â chanfyddiadau NASUWT (2018) pan ymchwilir i addysg anghenion arbennig er mwyn deall yn fwy'r sefyllfa o fewn ysgolion. Dengys y canlyniadau ar gyfer un rhan o’r ymchwil bod y cymorth ar gael i ddysgwyr wedi lleihau yn y pum mlynedd diwethaf. Yn ogystal bod y sefyllfa i blant sydd heb ddatganiad anghenion addysgol arbennig neu Gynllun addysg, iechyd a chymorth yn gwaethygu oherwydd maent yn brwydro i dderbyn mynediad i’r cymorth penodol ac i’r asesiadau er mwyn ennill datgan. Rhaid bod yn ofalus wrth ddehongli’r ymatebion yma oherwydd nad yw 5 allan o chwech a atebwyd yn gydlynwyr ADY felly efallai nad ydynt yn ymwybodol o nodweddion dyslecsia cystal â’r cydlynydd. Cefnoga NASUWT (2018) a hyn eto gan nodi nad yw athrawon pob tro gyda’r wybodaeth gefndirol, sgiliau nac y medrusrwydd i gefnogi plant ag ADY.

[bookmark: _GoBack]Tueddiad a welwyd wrth ddadansoddi dyslecsia yw caiff 4 bachgen eu heffeithio o’u cymharu ag 1 merch (Ryder, N. 2019). Fodd bynnag mae’n codi’r cwestiwn pam hyn? Awgryma tabl Davies (2006, dyfynnwyd yn Grigg, 2015,t. 317) bod merched yn cuddio’r anhawster yn well ac yn ymdopi drwy ddysgu camau ar sut i ddelio gyda’r problemau. Yn ogystal mae tueddiadau gan ferched i beidio torri ar draws neu wastraffu amser athrawon drwy ofyn cwestiynau neu am gymorth trwy’r amser. Oherwydd hyn teimlwyd bod angen treialu’r ffaith yma i weld os mae’r cyfranogwyr wedi sylwi ar yr agwedd yma yn eu dosbarthiadau.
 (Tabl 2)
Ni allwn gymryd yn ganiataol fod y tueddaid yma yn wir wrth ystyried 6 holiadur yn unig, ond mae’r canlyniadau yn dangos bod tuedd o fewn 3 allan o 6 dosbarth. Gwelir canlyniadau gwestiwn rhif 6 yn siart 2:

(Siart 2)

Cyflwyna’r siart bod 50% yn sgrinio pan mae’r plentyn yn 5-7oed a 50% arall yn sgrinio pan maent yn 8-10mlwydd oed, er bod dyslecsia yn ganfyddadwy o 5mlwydd oedd (Nessy, 2017). Defnyddir dwy ffordd i asesu plant. Asesu anffurfiol sydd yn cael ei wneud gan yr athro dosbarth drwy wneud nodiadau a chasglu tystiolaeth. Yna mae’r asesu ffurfiol yn cael eu gwneud gan rywun sydd wedi derbyn hyfforddiant fel CDY. Yn ôl SENWales (2012) gall y broses asesu cymryd hyd at 26wythnos i gwblhau.

(Tabl 3)

Dengys tabl tri bod llawer o adnoddau a strategaethau ar waith yn yr ysgolion. Cysylltir cwestiwn canghennog i gwestiwn 12 a oedd yn gofyn am ymhelaethed ar yr adnoddau. Ymatebodd 50% gyda’r farn fod rhaglenni TGCh yw’r cymorth gorau i’w disgyblion a dyslecsia, ceir y 50% arall barn fod gorchudd lliw papur yw’r ffordd orau i gefnogi’r dysgwr. Dim ond un allan o’r chwech ymatebodd yn ychwanegol fod cael cynorthwyydd yn y dosbarth yn gymorth mawr ar wahân i unrhyw adnoddau. Pwysleisia BDS (2005) gall defnydd da o TGCh sicrhau mwy o amser cymorth 1:1 i disgybl a dyslecsia. Nodi ar ffurf bwrdd gwyn gall y wybodaeth cael eu rhannu mewn i lliwiau gwahanol i sicrhau llif hawdd i’r plentyn. Argymhellir Hall (2009) bod gorchudd lliw yn helpu diddanu’r plentyn pan yn trafferthu darllen. 
Cysylltir cwestiynau 14, 17 a 18 mewn i un lle ymatebodd mwyafrif o’r cyfranogwyr gyda’r farn bod angen mwy o adnoddau yn y Gymraeg. ‘Mae'r ystod o ddeunyddiau ar gyfer sgrinio ac asesu plant yn yr oed hwn yn Gymraeg yn gyfyngedig o'i gymharu ar hyn sydd ar gael yn Saesneg’(LlC, 2012). Gwnaeth 66.7% cytuno’n gryf gyda’r gosodiad, 16.7% cytuno a 16.7% nodi niwtral. Felly yn unol a gosodiad y llywodraeth mae gwir angen yr adnoddau yn y Gymraeg i gefnogi plant Cymru.

Wrth gasglu a dadansoddi’r data gwelir bod angen pwysleisio taw hybu hyder a chefnogi datblygiad y plentyn sydd yn ganolog i sicrhau cynnydd. Rhaid cael cyswllt rhwng yr ysgol a’r rhieni/gofalwyr ar sut i gefnogi’r plentyn yn y ffordd orau. Amlinellir yn yr aseiniad gall ffactorau allanol a mewnol cael effaith ar blant ag ADY felly rhaid gwaredu ag anawsterau athrawon a disgyblion o sut i addysgu a dysgu. Sicrha hyn trwy ddarparu gwybodaeth a strategaethau i gefnogi a’i lledaenu ar draws Cymru megis y Ddeddf ADY newydd a chwricwlwm Donaldson. Yn ogystal gwneud yn siŵr bod hyfforddiant brifysgolion i athrawon dan hyfforddiant yn amlinellu sut i addysgu plant ag ADY a gwneud nhw’n ymwybodol o’r holl anghenion.

[bookmark: cysill]‘It is vital we train teachers to understand dyslexia because the world is changing and imagination is key to everything’(Made by Dyslexia, 2019)


Atodiad
Atodiad 1:
· plant Sipsiwn, Roma a Theithwyr
· plant gweithwyr mudol
· disgyblion mwy galluog a thalentog
· plant a phobl ifanc dan ofal yr awdurdod lleol
· disgyblion ag anghenion gofal iechyd
· plant a phobl ifanc sydd yn troseddu
· gofalwyr ifanc
· disgyblion lesbiaidd, hoyw, deurywiol a thrawsrywiol
· disgyblion sydd yn gwrthod mynd i’r ysgol neu sydd â ffobia ysgol
· disgyblion sydd yn perfformio neu sydd â gwaith.

Atodiad 2: https://www.bera.ac.uk/wp-content/uploads/2018/06/BERA-Ethical-Guidelines-for-Educational-Research_4thEdn_2018.pdf?noredirect=1 
Atodiad 3: https://assets.publishing.service.gov.uk/government/uploads/system/uploads/attachment_data/file/711097/guide-to-the-general-data-protection-regulation-gdpr-1-0.pdf 



Atodiad 4:
Annwyl Ysgolion,
Rydym yn fyfyrwragedd ail flwyddyn ar gwrs BA Addysg Gynradd gyda SAC ym Mhrifysgol Cymru Y Drindod Dewi Sant, ac yn casglu gwybodaeth ar gyfer ein modiwl ar Hawliau’r Plentyn: Cynhwysiant ac Amrywiaeth. Rydym wedi penderfynu ffocysu ein hymchwil ar Ddyslecsia ac rydym yn awyddus i gasglu ymatebion amrywiol wrth ysgolion sy’n ymdrin â phlant ag anawsterau dysgu.
Bwriadwn gasglu gwybodaeth ychwanegol ar y ffordd orau i gefnogi’r disgyblion drwy ddefnyddio adnoddau perthnasol. Mi fydd yr holl wybodaeth yn cael ei gadw’n gyfrinachol ac yn ddienw ynghyd â GDPR 2018 a Chanllawiau Ymchwil Addysgol BERA. Bydd croeso i chi dynnu allan o’r ymchwil ar unrhyw adeg; ac os dymunwch, medrwch weld y canlyniadau terfynol wedi i ni gasglu’r data yn ei chyfanrwydd.
Dylai’r holiadur gymryd tua 15 munud i’w gwblhau. Gofynnwn yn garedig am bum aelod o staff yr ysgol i’w gwblhau. Hoffwn dderbyn ymatebion gan athrawon, cydlynydd anghenion addysg arbennig (SENCO) a chynorthwywyr dosbarth. Byddwn yn ddiolchgar iawn petai’ch yn cwblhau erbyn 29/03/19. Os dymunwch dderbyn mwy o wybodaeth, medrwch gysylltu â CMG trwy ebost (1701125@student.uwtsd.ac.uk) neu ar y ffôn (07722984527).

		  


 


Os ydych yn gyfforddus i gymryd rhan yn yr ymchwil yma, allwch chi gydsynio trwy dicio’r blwch os gwelwch yn dda? 
Diolch yn fawr,
Ebonny Deery, Hannah Weston, Anna James,
 Cerys-Mair Griffiths, Cerys Thomas, Courtney Andrews.

6. Pa oed ydych chi'n sgrinio plant am ddyslecsia yn eich ysgol?


5 i 7mlwydd oed	8 i 10mlwydd oed	3	3	

12.Pa adnoddau/strategaethau 
sydd ar gael i chi fel ysgol/dosbarth?


Symleddio cyfarwyddiadau	Defnydd o luniau i gyfoethogi	Gorchudd lliw papur	Newid ffont	Hambwrdd ar ongl	Rhaglenni TGCh	Other	3	4	3	1	1	3	1	Adnoddau 


Nifer o'r ymatebwyr sydd â mynediad i'r adnoddau



Cwestiwn 1
'Ym mha Sir yr ydych yn addysgu?'


Sir Merthyr Tydfil	Sir Gaerfyrddin	Sir Abertawe	Sir Rhondda Cynon Taf	Sir Powys	0	3	1	1	1	

5. Oes mwy o fechgyn na merched a thueddiadau Dyslecsig?

[VALUE]
[VALUE]
[VALUE]

Oes	Nac oes	Ddim yn siwr	3	2	1	Ymatebion y cyfranogwyr


Nifer o cyfranogwyr a atebwyd

